Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 226

3. ESZKÖZÖK ÉS REAGENSEK (az általános részben megadottakon kívül) 3.1. Eszközök 3.1.1. Erlenmeyer-lombik, becsiszolt üvegdugóval, 250 ml ûrtartalmú. 3.1.2. Termosztát, mely 20+2 °C-ra beállítható. 3.2. Reagensek 3.2.1. Hipoklorit reagens (a) Lítiumhipoklorit oldat Ez frissen készített oldat, mely 35+2 g/l aktív klórt tartalmaz (kb. 1 M), és amelyhez 5+0,5 g/l feloldott nátriumhidroxidot adtunk. Elkészítéséhez oldjunk fel 100 g 35% aktív klórtartalmú (vagy 115 g 30% aktív klórtartalmú) lítiumhipokloritot kb. 700 ml desztillált vízben, adjunk hozzá 5 g, kb. 200 ml desztillált vízben feloldott nátriumhidroxidot, majd töltsük fel desztillált vízzel 1 literre. A frissen készített oldatot nem kell jodometriásan ellenõrizni. (b) Nátriumhipoklorit oldat Ez frissen készített oldat, mely 35+2 g/l aktív klórt tartalmaz (kb. 1 M), és amelyhez 5+0,5 g/l feloldott nátriumhidroxidot adtunk. Minden vizsgálat elõtt ellenõrizzük jodometriásan az oldat aktív klórtartalmát. 3.2.2. Ecetsav, hígított oldat Hígítsunk fel 5 ml jégecetet vízzel 1 literre.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes